SUID-AFRIKAANSE RADIOLIGA NUUS 05 JULIE 2015 


Goeiemore, en welkom. Hier volg die nuusbulletin van die SUID-AFRIKAANSE 
RADIOLIGA gelees deur.......... (Naam; roepsein en OTH). 


Luister elke Sondag deur die hele land na `n uitsending van SARL-NUUS in 
Afrikaans om 08:15 SAST en in Engels om (08:30. `n 'Teksweergawe van hierdie 
bulletin kan bywww.sarl.org.za, die SARL se webwerf, afgelaai word. Daar is 
ook ʼn skakel na 'n oudio weergawe van die bulletin op dieselfde blad beskikbaar. 
Jy kan daar inteken om toekomstige bulletins per e-pos te ontvang. 


IN DIE NUUS VANDAG: RADIO ZS DIE WEEK BESKIKBAAR ANTENNE 
VERDEGINGSFONDS VORDERINGS VERSLAG KOMPETIESIE NUUS 


Bly ingeskakel vir meer hieroor asook ander interessante nuusitems 


Die Julie-uitgawe van Radio ZS sal beskikbaar wees vir aflaai van die Liga se 
webwerf teen Woensdag 8 Julie. In hierdie uitgawe gesels Nico, ZS6OL, oor 
geleenthede en moontlikhede, Kevin, ZS6KMD wys jou hoe om `n eenvoudige 
Arduino Morse Sleutel te bou terwyl Richard, G3CWI, meer vertel oor die 
bedryf van amateur radio uit `n hotel. Peter, ZS2ABF, vertel ons meer oor sy 
vinnige aftas TV eksperimente op 2,4 GHz. 


Vir die 4 meter entoesiaste, is daar twee antenna artikels ingesluit. Pine, 
ZS6GST, verduidelik in Afrikaans die werking van die BHF kwartgolf antenna, 
en in Engels bespreek hy 'n `Attenuator as MismatchTestload” Agent Tim 
verduidelik die bou van die WhaddonMk VII “Paraset” en Mike, ZS2FM, neem 
ons op besoek na ALMA - die AtacamalLarge Millimeter/sub-millimeter Array. 


Peter, ZS2ABF, is die wenner van die eerste Radio ZS voorblad kompetisie. 


** Die antenne verdedigings fonds komitee het die afgelope week vergader. Ty- 
dens hul byeenkoms is verskeie inisiatiewe bespreek ten einde 'n plan van aksie 
daar te stel vir die aanspreek van die huidige verbod op die oprig van antenna 
en ondersteunende strukture in woon gebiede. 


Hierdie komitee is gedurende die laaste raadsvergadering aangewys en is tans 
onder die bekwame voorsitterskap van Frits ZS6SF. Nico van Rensburg, ZS6OL 
en Hans van de Groenendaal, ZSGAKV, is in ondersteunende posisies as komitee 
lede aangestel. 


Hierdie komitee se doel is om die regskennis wat onder die leiding van Johan 
Marais, ZS1JM, en sy span ingewin is te bestudeer en vandaar `n aksieplan 
saam te stel ten einde dringend met die onderskeie rolspelers in die regering 
samesprekings te voer. 


Die komitee het ook die konsepdokument, wat die belangrike rol wat amateurra- 
dio speel ten opsigte van noodkommunikasie, die ontwikkeling van nuwe tegnolo- 
gie en ook tegniese opleiding, bestudeer. Die komitee het voorts onderneem on 
gereeld terugvoering te gee met betrekking tot hul werksaamhede deur middel 
van die maandelikse SARL nuusbrief. 


** Die datums vir die Amateur Radio in Aksie-simposiums vir 2015 is gefinaliseer. 
Dit begin op 22 Augustus by die NARS en is op 19 September in Pretoria. Op 
10 Oktober is dit by die Kaapse Skiereiland se Universiteit van Tegnologie in 
Kaapstad. Besprekings open Maandag 13 Julie. `n Toestel vir `n Mikrobeheerde 
frekwensieteller, sal beskikbaar gestel word. Meer inligting sal binnekort op die 
webwerf geplaas word. 


** Die Raad van die SARL het weereens benadruk dat daar geen advertensies 
deur besighede op die Liga se RUILHOEKIE-webwerf gepubliseer mag word nie. 


Die ruilhoekkie se doel is uitsluitlik vir lede wat ontslae wil raak van oortollige 
toerusting. Lees asseblief die reëls bo aan die ruilhoekkie webblad. 


Die fooie vir besigheidsadvertensies is ook verminder om kleiner verskaffers, wat 
hulle ware en dienste op die SARL webblad wil adverteer, te ondersteun. Die 
groter advertensies se kostes bly onveranderd. 


** Die eerste ZS5 Naelloop ooit is vanmiddag vanaf 14:00 tot 15:00 UTC op die 
lug met gelykgolf aktiwiteit op 7 000 tot 7 140 kHz en foon aktiwiteit op 7 130 
tot 7 190 kHz. Vir KZN stasies is die uitruiling `n RS of RST verslag en die 
dorp se naam of afkorting. Vir nie-KZAN stasies, is die uitruiling `n RS of RST 
verslag en provinsiale of lands afkorting. 


Vir KAN stasies is die telling - kontakte met stasies in 795 is 1 punt werd en 
kontakte met stasies in ander 7S roep gebiede of Suider-Afrikaanse lande is 2 
punte werd. Vir nie-KZN stasies die telling - kontakte met stasies in ZS5 is 2 
punte werd en kontakte met stasies in eie of ander 7Z7S roep gebiede (uitgesluit 
ZS5) of Suider-Afrikaanse lande is 1 punt werd. 


Kontak met die Highway ARK, ZS5HAM, die Durban ARK, ZS5D, die Hibis- 
cus Coast ARK, ZS5HAG, die Zululand ARK, ZS5ZLB, die Midlands ARK, 
ZSSPMB, of die Noord Natal Amateurradioklub, ZS5NAK, is 5 punte elk werd, 
net een kontak per stasie word toegelaat. Logstate moet teen 13 Julie 2015 
ingedien word per e-pos aan harc@harc.org.za. `n Sertifikaat sal toegeken word 
aan die 1ste, 2de en 3de plekke in die kompetisie 


** Die SARL beplan om in die komende TARU Kampioenskappe eerskomende 
naweek,11 en 12 Julie, deel te neem met die roepsein ZS9HO. Die span wat die 
stasie sal beman bestaan reeds uit Vidi, ZS1EL, Roger, ZS6RJ, Mike, ZS6GAT, 
Sam, ZS6BRZ, Theunis, ZS2EC, Chris, ZS6RI, Joop, Z4S6JP en Geoff ZS6C. 


As jy sou belangstel om te deel in hierdie besondere geleentheid stuur so gou 
moontlik 'n epos aan contest@sarl.org.za 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Sonvlek AR2376 het 'n komplekse magnetiese veld en kan M-klas son- 
fakkels oplewer. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 67 vir die week gebruik. 


Amateurs kan veral laatmiddag en gedurende die aande goeie openinge op die 
20 tot 15 m DX bande verwag. 


Besoek gerus die webtuiste spaceweather.sansa.org.za vir meer inligting. 


Die dagboek van gebeure: 5 Julie - ZS5 Naelloop. 6 Julie 2015 - Logstate 
vir Topband @SO aan contest@sarl.org.za. 11 en 12 Julie - TARU HE- 
kampioenskappe op al die HF-bande. 22 Augustus - ARIA Simposium by die 
NARS. 19 September- ARIA Simposium in Pretoria. 


Ons sluit vandag se bulletin af met `n vinnige terugblik op ons hoofstorie: Die 
nuutste Radio ZS sal teen eerskomende Woensdag, 8 Julie, beskikbaar wees op 
die SARL webblad. Hierdie uitgawe beloof om propvol interesante artikels te 
wees. 


Dit bring ons aan die einde van hierdie bulletin. 


** Die Suid-Afrikaanse Radioliga se nuusdiens nooiklubs en individue uit om 
nuusbrokkies, van belang vir amateurradio en kortgolfluisteraars, met hulle te 
deel. Plaas nuusberigte indien moontlik, in Engels sowel as Afrikaans op die 
SARL se webtuiste onder die “newsinbox” skakel, voor of op die Donderdag wat 
die bulletin voorafgaan. 


Luister elke Sondagoggend om 10:00 SAST na “Amateur Radio Today”.Daar is 
herleidings op 7 082 kHz laersyband, 7 205 en 17 660 kHz AM asook op verskeie 
BHF- en VHF-frekwensies regoor Suid-Afrika. `n Potgooi deur Dick, ZS6RO is 
ook beskikbaar. Heruitsendings vind op Maandae om 18:30 SAST op 4895 kHz 
plaas. Sentech borg die uitsendings op die nieamateur-frekwensies. 


Ons ontvang graag jou seinrapport, kommentaar en voorstelle oor die bulletin. 
Stuur 'n e-pos aan artoday@sarl.org.za 


Jy het geluister na `n nuusuitsending van die SUID-AFRIKAANSE RADI- 
OLIGA, saamgestel deur Dawie Conradie, ZR6DHGC, geredigeer deur Etienne 
Naude ZS6EFN, en gelees deur . . . . .. .. (naam, roepsein, @OTH). 


Die Afrikaanse nuusspan groet nou en wens jou 'n mooi week toe. Totsiens 


/EX 


